किसी भी आम यूजर के लिए अपने वीडियो का बैकग्राउंड बदलना आसान नहीं होता, क्‍योंकि इसके लिए बैकग्राउंड में ग्रीन स्‍क्रीन और वीडियो एडिटिंग सॉफ्टवेयर की जरूरत पड़ती थी। अब YouTube ने अपनी ऐप को ऐसा आर्टीफिशियल इंटेलीजेंस दे दिया है, जिससे ऐप अपने आप ही किसी भी रियल टाइम वीडियो में सेग्‍मेंटिंग कर सकेगी और मेन कैरेक्‍टर को उसके बैकग्राउंड से अलग कर सकेगी। YouTube का यह फीचर काफी हद तक स्‍नैपचैट से मिलता जुलता है, लेकिन यहां यह ज्‍यादा दमदार है। इस फीचर से किसी भी वीडियो का बैकग्राउंड डिजिटली बदला जा सकेगा। इस यूज करने पर चेहरे का रंग कुछ हद तक बदलेगा, लेकिन फिर भी किसी के बाल, चेहरे और कपड़ों का कलर काफी हद तक पहले जैसा ही रहेगा।